b'\n_START_ARTICLE_\nPapinsko lateransko sveu\xc4\x8dili\xc5\xa1te\n_START_SECTION_\nPovijest\n_START_PARAGRAPH_\n"Papinsko lateransko sveu\xc4\x8dili\xc5\xa1te je na poseban na\xc4\x8din Papino".\xc2\xa0Ove rije\xc4\x8di svetoga Ivana Pavla II. izre\xc4\x8dene povodom njegova posjeta Sveu\xc4\x8dili\xc5\xa1tu 16. velja\xc4\x8de 1980, ukratko opisuju Sveu\xc4\x8dili\xc5\xa1te \xc4\x8diji korijeni datiraju iz 1773. godine, kada je\xc2\xa0papa Klement XIV. dokinuo\xc2\xa0Dru\xc5\xbebu Isusovu, te povjerio fakultet teologije i filozofije\xc2\xa0Rimskoga Zavoda (Collegio Romano)\xc2\xa0kleru\xc2\xa0Rimske biskupije.\xc2\xa0\n_START_SECTION_\nSveu\xc4\x8dili\xc5\xa1te danas\n_START_PARAGRAPH_\nTemeljna formacija, specijalizacija i doktorski studij ponu\xc4\x91eni su na \xc4\x8detiri fakulteta (Teologija, Filozofija, Kanonsko pravo i Civilno pravo), te na dva instituta (Pastoralna teologija i Utriusque Iuris). Osim spomenutih na Sveu\xc4\x8dili\xc5\xa1tu postoje i inkorporirani instituti namjenjeni za specijalizaciju iz teologije, zadr\xc5\xbeavaju\xc4\x87i istovremeno svoju autonomiju: Papinska akademija Alfonsiana\xc2\xa0(poslijediplomski sveu\xc4\x8dili\xc5\xa1ni institut moralne teologije), Institut za patrologiju Augustinianum,\xc2\xa0\xc2\xa0Institut teologije posve\xc4\x87enog \xc5\xbeivota Claretianum,\xc2\xa0Me\xc4\x91unarodni institut za pastoralnu teologiju u zdravstvu Camillianum. \xc2\xa0'